આજે સવારથી જ શેરોમાં એકધારી મંદી નોંધાઈ હતી. બપોરે યુરોપના બજારોમાં પણ નરમાઈનો માહોલ રહેતા સેન્સેક્સ-નિફ્ટીનો મૂડ વધુ બગડ્યો હતો. સોમવારે બીએસઈ સેન્સેક્સ આગલા બંધ 17923.5 સામે આજે 17975ના સામાન્ય ઉંચા મથાળે ખૂલ્યાં બાદ સતત ઘટીને 17382 પોઇન્ટનું બોટમ બતાવી અંતે 2.67 ટકાની મંદી સાથે 17446 બંધ રહ્યો હતો. સેન્સેક્સ એક તબક્કે ગઈકાલના બંધની તુલનાએ 500 પોઇન્ટ કરતા પણ વધુ તૂટી ગયો હતો, પરંતુ કામકાજના આખરી કલાક દરમિયાન નજીવો રિકવર થયો હતો. નિફ્ટી શુક્રવારના બંધ 5429.3 સામે 5448 ખૂલી નીચામાં 5268 થઈ છેલ્લે 2.73 ટકા ગુમાવીને 5281 બંધ રહ્યો છે. સેન્સેક્સે 17500 અને નિફ્ટીએ 5300 આંકની સપાટી ગુમાવી દીધી છે.